Diari Oficial de la Generalitat Valenciana


Sumari del DOGV 6260, del 05-05-2010 (2010/3606)

Notificació de la sentència dictada en el judici verbal número 339/2008.
------------------------------------------------------------------------

### Dades del document

Número de DOGV
:   6260

Data del DOGV
:   05-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/3606


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el judici verbal número 339/2008. [2010/3606]  
En el judici a què es fa referència s'ha dictat la següent:   
«Sentència   
Jutge que la dicta: Alfonso Diez Pina.  
Lloc: Dénia.  
Data: 25 de novembre de 2008.  
Part demandant: Prifont, SL.  
Advocat: Francesc Ballester Fornes.  
Procurador: José Vicente Bonet Camps.  
Part demandada: Matías Salazar Juárez.  
Dénia, 25 de novembre de 2009.  
Alfonso Diez Pina, magistrat jutge del Jutjat de Primera Instància i Instrucció número 4 de Dénia, he vist aquestes actuacions de judici verbal, registrades amb el número 339/2008; seguits a instàncies del procurador senyor Bonet, en nom i representació de Prifont, SL, contra Matías Salazar Juárez declarat en rebel·lia, resolc d'acord amb els següents:   
Antecedents de fet   
Primer. El procurador, en la representació indicada, va formular una demanda per la qual promovia un judici declaratiu verbal. En aquesta demanda, després d'exposar els fets i citar els fonaments de dret que considerava oportuns, acabava sol·licitant que es dictara sentència por la qual es condemnara el demandat a pagar a l'actor la quantitat reclamada més els interessos legals i les costes.  
Segon. Una vegada admesa a tràmit la demanda, es va fixar la data per a la celebració de l'acte del judici, que es va dur a terme el dia indicat amb l'assistència únicament de la part actora, i es va declarar la demandada en rebel·lia. En l'acte esmentat, una vegada efectuades les al·legacions i després de practicar la prova proposta i admesa, es van declara les actuacions vistes per a sentència.   
Tercer. En la tramitació d'aquest procediment s'han observat i complert totes les prescripcions legals.  
Fonaments de dret  
Primer. En aquest plet la part actora exerceix una acció de reclamació d'una quantitat, en concret de 2.742 euros; a aquesta reclamació afegeix la dels interesos legals i costes.   
Segon. Cal recordar que, com disposa l'article 496 de la llei rituària, la situació de rebel·lia no implica assentiment ni com a admissió dels fets de la demanda tret que la llei dispose una altra cosa, que fa que en aquests casos calga desenvolupar una activitat processal en no poder atribuir a la rebel·lia un altre significat que el d'una oposició, encara que siga tàcita, a les pretensions de l'actor. En conseqüència, en aquest cas i atesa la declaració de rebel·lia del demandat, perquè puguen prosperar les pretensions exercides per l'actor, aquest haurà d'acreditar els fets que les fonamenten.   
A aquests efectes regeixen els principis generals de càrrega de la prova que actualment estableix l'article 217 de la Llei d'Enjudiciament Civil, que recull a l'apartat 2 l'obligació de l'actor de provar els fets dels quals es desprenga ordinàriament, segons les normes jurídiques que hi siguen d'aplicació, l'efecte jurídic corresponent a les seues pretensions; en canvi, correspondrà al demandat, segons l'apartat 3 de l'article esmentat, la càrrega de provar els fets que d'acord amb les normes que hi siguen aplicables impedisquen, extingisquen o enerven l'eficàcia jurídica dels fets al·legats per l'actor, tenint sempre present la disponibilitat i facilitat probatòria (article 217.6).   
En aquestes actuacions, en vista de la documental aportada, així com de resultes de l'interrogatori interessat respecte al representant legal de la demandada, a qui, en no comparéixer es va considerar conforme amb els fets que al·legats de contrari li eren completament perjudicials (segons que estableix l'article 304 de la LEC), cal entendre acreditats els fets sobre els quals l'actora fonamenta la seua pretensió i procedeix dictar una sentència estimatòria de tot els que se sol·licitava en l'escrit inicial de demanda. A més, de la documental aportada per l'actora, resulta l'existència d'una relació contractual entre aquesta i el demandat en virtut de la qual el demandat li deu la quantitat de 2.742 euros com a conseqüència de la instal·lació per l'actor d'una piscina l'import de la qual no va pagar la mercantil demandada, com resulta acreditat del document número 1 de la demanda i haver-se requerit al demandat el pagament, documento número 2 de la demanda, documents que, en no haver estat impugnats de contrari, han de tenir plena eficàcia probatòria, i en conseqüència procedeix estimar la demanda.  
De conformitat amb els articles 100, 1101 i 1108 del Codi Civil, la quantitat deguda produirà l'interés legal des de la data de presentació de la demanda.   
Tercer. En virtut del que disposa l'article 394.1 de la Llei d'Enjudiciament Civil, on s'indica que «en els processos declaratius, les costes de la primera instància s'imposaran a la part que haja vist rebutjades totes les seues pretensions», pertoca la imposició de costes a la part demandada.   
Dispositiva  
Estime la demanda formulada pel procurador senyor Bonet en nom de Prifont, SL contra Matías Salazar Juárez i declare que pertoca i, en conseqüència, condemne el demandat a pagar a l'actor la quantitat de 2.742 euros, com també el pagament dels interessos legals des del dia 1 d'abril de 2008. Faig imposició expressa de les costes processals a la part demandada.   
Notifiqueu aquesta resolució a les parts, i feu-los saber que contra aquesta es pot interposar recurs d'apel·lació davant de l'Audiència Provincial, que cal preparar davant d'aquest Jutjat dins del termini de cinc dies des que es notifique.   
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació a Matías Salazar Juárez.  
Dénia, 26 de novembre de 2009.- La secretària judicial: Mª Carmen Varez Breñas.